सांड से टकराया टेंपो दो युवतियां जख्मी
शहरमें हुए विभिन्न सड़क हादसों में 9 लोग जख्मी हो गए। इसमें तीन महिलाएं और एक 9 वर्षीय बच्चा भी शामिल है। सभी को सहारा जनसेवा के कार्यकर्ताओं ने सिविल अस्पताल में दाखिल करवाया। बठिंडा-डबवाली रोड स्थित इंजीनयिरिंग कालेज के पास एक टेंपो सांड से टकरा गया। हादसे में टेंपो सवार दो लड़कियां अनिता ट्विंकल अग्रवाल घायल हो गई। संस्था सदस्य टेकचंद ने दोनों को अस्पताल पहुंचाया।
वहीं, अमरीक सिंह रोड पर मंदिर के पास साइकिल सवार चंद्रशेखर एक मोटरसाइकिल की टक्कर से घायल हो गया। इधर, मलोट बाईपास पर कार की टक्कर से मोटरसाइकिल सवार चरण कौर (24) प|ी जसवीर सिंह और नट सिंह (62) पुत्र रूप सिंह जख्मी हो गए। वहीं, माडल टाउन फेज-3 में एक 9 वर्षीय बच्चे सरवन पुत्र देव चंद को एक स्कूटर ने टक्कर मारी दी। हादसे में बच्चे की टांग टूट गई। संतपुरा रोड पर दो बाइक सवार कुलदीप (25) और जगदीप सिंह (22) निवासी जनता नगर घायल हो गए। इसके अलावा माल गोदाम रोड पर एक बेसहारा ठंड से बीमार हो गया। सहारा जनसेवा कार्यकर्ता विक्की गौतम गोयल ने कमल बहादुर (50) को एमरजेंसी वार्ड में दाखिल करवाया।
hin_Deva hin_Deva hin_Deva